《消夏九咏选六 琐窗寒 其四 竹坞纳凉》
清代·袁绶

半亩清阴，千竿凉翠，坐来忘燠。苔边选石，料理笔床棋局。

听蝉苔、和弦未休，挼菱艳唱遥相续。向修篁倚处，禅参鼻观，露荷芬馥。

注目。真无俗。正落日筛金，暗风戛玉。人闲境雅，不数淇园幽谷。

掩轻纨、馀酲乍醒，远山晕入双黛绿。近黄昏、淡月窥帘，冷映萤穿竹。

作者简介：浙江钱塘人，字紫卿。袁枚孙女。幼读祖父诗，辄怡然意开。所为诗沉著痛快，无闺阁气。有《簪芸阁诗稿》。